EkBass/fiwiki-20250220-pages-articles huggingface dataset:
Zhang Xueliang

Zhang Xueliang (; 3. kesäkuuta 1901 Haicheng, Liaoning, Kiina – 14. lokakuuta 2001 Honolulu, Havaiji, Yhdysvallat)Zhang Xueliang Encyclopædia Britannica Online Academic Edition. Viitattu 23.3.2014. oli kiinalainen sotaherra, joka hallitsi Mantšuriaa ja muitakin osia Koillis-Kiinasta sen jälkeen kun Japanin armeijan upseerit olivat murhanneet pommi-iskulla hänen isänsä Zhang Zuolinin kesäkuussa 1928. Zhang Xueliang tunnettiin lempinimellä shaoshuai, ”nuori marsalkka”. Zhang Xueliang oli Mantšuriaa ja suurta osaa Pohjois-Kiinasta hallinneen Zhang Zuolinin vanhin poika. Hän liittyi isänsä joukkoihin 20-vuotiaana ja yleni nopeasti; jo vuonna 1922 hän komensi yhtä isänsä alaisista armeijoista. Isänsä murhan jälkeen vuonna 1928 hän otti tämän paikan. Japanilaiset uskoivat Zhang Xueliangin olevan oopiumista riippuvainen ja kykenemätön isänsä veroisiin johtamissuorituksiin, mutta hän yllätti nämä ryhtymällä päättäväisiin toimiin. Tammikuussa 1929 hän teloitutti kaksi japanilaisille myönteistä virkamiestä päivällisvieraiden edessä. Hän myös yritti poistaa Neuvostoliiton vaikutuksen Mantšuriassa. Kristittynä sotaherrana tunnettu Feng Yuxiang sekä Shanxin maakunnan sotaherra Yan Xishan ryhtyivät vuonna 1930 aseelliseen kapinaan Kuomintang-hallituksen ja sen johtajan Tšiang Kai-šekin kukistamiseksi. Zhang Xueliang alkoi tällöin tukea Tšiang Kai-šekiä saadakseen vastineeksi Hebein maakunnan rautatien hallintaansa sekä satamakaupunki Tianjinin tullitulot hallinnolleen. Japanilaisten valloittaessa Mantšurian vuosina 1931–1932 Tšiang Kai-šek määräsi Zhangin vain vetäytymään Kiinan muurin eteläpuolelle. Vuosina 1935–1936 Zhangin Shaanxiin asettuneet joukot sotivat Tšiang Kai-šekin pyynnöstä kommunisteja vastaan Yananin alueella. Zhang kuitenkin vakuuttui siitä, että hänen joukkojaan ja myös Kuomintangin joukkoja tulisi käyttää mieluummin taisteluun Kiinaan tunkeutuneita japanilaisia vastaan. Joulukuussa 1936 hän järjesti Xi’anin välikohtauksena tunnetun uhkarohkean operaation lopettaakseen sisällissodan: Kun Tšiang Kai-šek saapui Zhangin päämajaan Shaanxin Xi’anissa ryhtyäkseen henkilökohtaisesti johtamaan sotatoimia kommunisteja vastaan, Zhang ja Yang Hucheng vangitsivat hänet ja suostuivat vapauttamaan hänet vasta, kun hän oli luvannut muodostaa kommunistien kanssa yhteisrintaman japanilaisia vastaan. Tämän jälkeen Zhang palasi Tšiang Kai- šekin kanssa Nanjingiin, missä hänet kuitenkin määrättiin rangaistuksena kotiarestiin. Zhang pysyi arestissa vuosikausien ajan. Kuin Kuomintang- hallitus toisen sisällissodan aikana vuonna 1948 joutui perääntymään Taiwanin saarelle, hänet siirrettiin sen mukana. Virallisesti Zhangin liikkumisrajoitukset kumottiin 1960-luvun alussa. Hän asui Taiwanissa lähellä Taipeita vuoteen 1991, jolloin hän muutti Yhdysvaltoihin. Vuodesta 1994 hän asui Havaijilla, jossa kuoli 100-vuotiaana vuonna 2001. ==Lähteet== == Aiheesta muualla == Luokka:Kiinalaiset kenraalit Luokka:Kiinalaiset sotaherrat Luokka:Yli satavuotiaiksi eläneet kiinalaiset Luokka:Vuonna 1901 syntyneet Luokka:Vuonna 2001 kuolleet
SNMP

SNMP () on TCP/IP-verkkojen hallinnassa käytettävä tietoliikenneprotokolla. Protokollan avulla voidaan kysellä verkossa olevan laitteen tilaa tai laite voi itsenäisesti antaa hälytyksiä. SNMP määriteltiin ensimmäisen kerran vuonna 1988. Laitteen tiedot kuvataan MIB:ssä (Management Information Base). Protokollan laajennuksia ovat AgentX ja SMUX. == Protokolla (versio 1) == Protokollassa on neljänlaisia viestejä: # GET, palautetaan nimetty tieto # GETNEXT, palautetaan seuraava tieto (voidaan käydä kaikki tiedot läpi järjestyksessä) # SET, muutetaan tietoa # TRAP, raportoidaan muuttuneesta tilanteesta, esimerkiksi hälytys == Standardointi == SNMP (versio 1) määritellään RFC-dokumenteissa: * - Structure and identification of management information for TCP/IP-based internets * - Management information base for network management of TCP/IP-based internets * - A simple network management protocol SNMP käyttää UDP-portteja 161 ja 162. Porttia 161 käytetään kyselyihin ja porttia 162 hälytyksiin. SNMP-protokollasta määriteltiin myös versio 2, mutta se ei saanut suosiota. Nyt on määritelty myös kolmas versio SNMPv3, jossa on mm. salaukseen perustuva tietoturva sisäänrakennettuna. Tällä hetkellä (2004) SNMPv3 on yleistymässä, mutta alkuperäinen SNMP on yleisempi. SNMPv3 määritellään RFC-dokumenteissa: * * * * * * * * == Esimerkki == Seuraavassa komennolla snmpwalk listataan MIB:n osa system järjestelmästä punch: snmpwalk -c public punch system SNMPv2-MIB::sysDescr.0 = STRING: Cisco Internetwork Operating... SNMPv2-MIB::sysObjectID.0 = OID: SNMPv2-SMI::enterprises.9.1.187 DISMAN-EVENT-MIB::sysUpTimeInstance = Timeticks: (835747999) 96 days, 17:31:19.99 SNMPv2-MIB::sysContact.0 = STRING: wikiuser SNMPv2-MIB::sysName.0 = STRING: punch SNMPv2-MIB::sysLocation.0 = STRING: test SNMPv2-MIB::sysServices.0 = INTEGER: 78 SNMPv2-MIB::sysORLastChange.0 = Timeticks: (0) 0:00:00.00 Snmp Luokka:OSI-sovelluskerros Luokka:Seulonnan keskeiset artikkelit
Maailmanradio

Maailmanradio () on radiovastaanotin, jolla ULA-alueen (ultralyhyet aallot, joilla Suomessa kaikki tavanomaiset paikallisradiot lähettävät) ja keskipitkien aaltojen (MW) lisäksi voidaan kuunnella lyhytaaltoalueita. Useimmissa maailmanradioissa nämä ovat taajuusalueita, joilla kansainväliset yleisradioasemat lähettävät ohjelmiaan. Maailmanradioita käytetään muun muassa matkaradioina yleisradiolähetysten seuraamiseksi ulkomaanmatkoilla tai tavanomaista kotiradiovastaanotinta parempana vastaanottimena ulkomaisia yleisradiolähetyksiä kuunneltaessa. Tällöin on jo kyse DX-kuuntelusta, mikäli tavoitteena on tunnistaa ja saada radioaseman vahvistus tunnistetusta radiolähetyksestä. Maailmanradion kehittyneempää versiota, jolla voidaan kuunnella koko lyhytaaltoaluetta ja jossa on enemmän vastaanotto-ominaisuuksia (kuten mahdollisuus kuunnella SSB- ja CW-lähetelajeja), kutsutaan liikennevastaanottimeksi. Nykyään maailman radiokanavia on helpompi kuunnella radioaaltojen sijaan Internet-radion kautta. Asemia on mahdollista kuunnella tietokoneella, mutta nettiradion kuunteluun on valmistettu myös erityisiä radiolaitteita, jotka tarvitsevat toimiakseen Internet-yhteyden. Internet- radion ongelmana verrattuna lyhytaaltolähetyksiin on se, että internetin kautta tulevan informaation valvonta ja kontrollointi on vallanpitäjille paljon helpompaa kuin lyhytaaltolähetysten häirintä. Kylmän sodan aikaan esimerkiksi Neuvostoliiton alueella pystyttiin kuuntelemaan länsimaiden lähettämiä venäjänkielisiä lähetyksiä. Nykyään (vuonna 2024) suurin osa lyhytaaltolähetyksistä on lopetettu, minkä takia suurin osa Venäjän federaation asukkaista on paljon huonommassa asemassa vapaan tiedonvälityksen kannalta kuin kylmän sodan aikaan. == Katso myös == * Skanneriradio == Aiheesta muualla == * Sangean ATS909 -maailmanradio * Suomenkielinen nettiradiosivusto (ent. maailmanradiosivusto) Luokka:Radio luokka:DX-kuuntelu
Tunkeilijan havaitsemisjärjestelmä

Tunkeilijan havaitsemisjärjestelmä () on tietoverkkoon asennettava järjestelmä, joka on ohjelmoitu tunnistamaan verkkoon suuntautuvat hyökkäysyritykset. Tunkeilijan havaitsemisjärjestelmä voi olla konekohtainen () tai verkkopohjainen (). Esimerkkejä konekohtaisista IDS-ohjelmista ovat lokeja tarkkailevat tai tiedostojärjestelmän muutoksia tutkivat ohjelmat (esimerkiksi tripwire ja OSSEC). Verkkopohjaisissa ratkaisuissa verkkoon sijoitetaan usein erilaisia sensoreita, jotka keräävät liikennettä, ylläpitäjän käyttäessä jonkinlaista hallintaliittymää murtojen tutkimiseen, esimerkiksi SNORT. Runsaasta datavirrasta pyritään tunnistamaan tiettyjä kuvioita joiden perusteella voidaan olettaa tunkeutumisyrityksen olevan päällä. Jotkin verkkopohjaiset järjestelmät osaavat reagoida tällaisissa tilanteissa katkaisemalla oletetun hyökkääjän yhteydet; tällaisista aktiivista järjestelmistä käytetään termiä murron estämisjärjestelmä (, IPS). Järjestelmä voi havaita hyökkäyksen merkkejä joko valmiiden sääntöjen tai tunnusmerkkien pohjalta (kuten virustentorjuntajärjestelmät) tai poikkeuksia eli anomalioita etsien (heuristiikka). Sääntöpohjaisessa havaitsemisessa ennalta määriteltyjen sääntöjen perusteella tunnistetaan mahdolliset tunkeutumiset. Tilastollisessa havaitsemisessa verkkoliikennettä verrataan tietokantaan johon on tallennettu otos normaalista liikenteestä. Nyttemmin IDS-järjestelmiin on tyypillisesti liitetty koneoppimista, jonka tarkoituksena on parantaa järjestelmän kykyä löytää tunkeutumisyritykset viipeettä ja automaattisesti. ==Katso myös== * Palomuuri * Ohjelmistosodankäynti == Lähteet == == Aiheesta muualla == * Guide to Intrusion Detection and Prevention Systems (IDPS)
Skanneriradio

Skanneriradio () on radiovastaanotin, jonka ominaisuuksiin kuuluu radiokanavien nopea "skannaus" eli eri taajuuksien nopea automaattinen selaus ja kuuntelu. Skanneriradion vastaanottoalue kattaa usein yleisradiolähetysalueiden lisäksi myös monia muita radiokanavia, esimerkiksi lentoliikenteen, satelliittien, raideliikenteen, television, puolustusvoimien tai radioamatöörien sekä meriliikenteen käyttämiä radiotaajuuksia. Tavallisesti skanneriradioon liitettävällä skanneriharrastuksella tarkoitetaan nimenomaan ns. hyötyliikenneasemien kuuntelemista. Malleiltaan skanneriradioita on olemassa kädessä pidettäviä () ja pöytämalleja (). Tavallisten skanneriradioiden vastaanottamat lähetetyypit (AM,FM, WFM) ovat usein rajallisempia kuin liikennevastaanottimien (AM, SSB, FM, CW). Näin ollen suuresta asemienhakunopeudestaan huolimatta ne ovat DX-kuunteluun, radioamatööriaseman apuvastaanottimeksi ja yleiseen lyhytaaltokuunteluun rajoittuneempia laitteita kuin liikennevastaanottimet. Joissain uusimmissa skannereissa, jopa käsiskannereissa voi olla liikennevastaanottimienkin tyypillisesti vastaanottamia radiolähetetyyppejä. Joissain tietokoneisiin kytkettävissä skanneriradioissa (esimerkiksi ICOM PCR-1000) voivat olla liikennevastaanottimen monipuoliset lähetteiden vastaanottomahdollisuudet yhdistettynä skannerin nopeaan taajuusselaukseen. Näitä tietokoneohjattuja vastaanottimia () voidaan kotitietokoneen lisäksi ohjata esimerkiksi autossa kannettavan tietokoneen avulla. Nykyään on olemassa myös täysin tietokonepohjaisia SDR-vastaanottimia, joissa signaalin käsittely tapahtuu tietokoneella. Tämä mahdollistaa perinteisissä vastaanottimissa kalliit lisätoiminnot, kuten suodattimet, kaistanleveyden säädöt ja vastaavat tietokoneen käsiteltäväksi, joten halvimmallakin SDR-vastaanottimella voi käyttää näitä toimintoja. SDR-vastaanottimet saavuttivat suuren suosion skanneriharrastajien keskuudessa, kun harrastajat huomasivat, että edullinen RTL-piiriin perustuva digi-tv-tikku toimikin SDR-vastaanottimena, kun tietokoneelle asensi sopivat ajurit ja SDR-ohjelman. Nykyään kyseistä RTL- piiriin pohjautuvaa digi-tv-tikkua kutsutaankin nimellä RTL-SDR ja sen käytöstä on tehty useita internet-sivustoja ja kirjoitettu kirja. Skannereissa käytetään useimmiten ympärisäteileviä vertikaali- tai maatasoantenneja (puhekielessä "piiska-antenni"), jotka vastaanottavat radiosignaaleja yhtä hyvin kaikista suunnista. ==Aiheesta muualla== *Suomen taajuuslista 2000 - skanneriharrastajien havaintoja eri taajuuksilla *Taajuuslista 3.0 - Skanneri.info *Global Frequency Database *RTL-SDR luokka:Radioskannerointi
Nasaali

Nasaali eli nenä-äänne on äänne, jota lausuttaessa suussa on sulkeuma ja ilmavirta kulkee nenän kautta. ==Suomen kielen nasaalit== Suomen kielessä on kolme nasaalia: bilabiaalinen [m], alveolaarinen [n] ja (palato)velaarinen [ŋ]. Äänteessä [m] sulkeuma on huulissa, äänteessä [n] hammasvallissa ja äänteessä [ŋ] suulaen takaosassa. Lainasanoissa esiintyy myös f:n edellä labiodentaalinen [ɱ] (esimerkiksi kamferi) ja koartikulatorinen [n] (esimerkiksi konferenssi). ==Lähteet== * * ===Viitteet=== Luokka:Konsonantit
Liikennevastaanotin

Liikennevastaanotin () on radiolähetysten vastaanottoon tarkoitettu radiovastaanotin, jonka ominaisuudet ovat paremmat kuin maailmanradion. Useimmissa halvoissa maailmanradioissa ei ole yksinauhalähetyksen, SSB:n, kuuntelua, joten lyhyillä aalloilla ne eivät voi vastaanottaa amatööriradiolähetyksiä, vaikkakin vastaanottavat yleisradiolähetykset. Tavallisesti liikennevastaanottimella voidaan kuunnella koko lyhytaaltoaluetta ja sen lisäksi pitkiä ja keskipitkiä aaltoalueita (<30 MHz). Useimmilla liikennevastaanottimilla voidaan vastaanottaa ainakin AM, FM, CW ja SSB-lähetyksiä. Liikennevastaanottimia käyttävät mm. viranomaiset, kuten puolustusvoimat, radiotaajuuksien käyttöä valvovat virastot, radioasemat, erilaiset lyhytaaltoja käyttävät ammattilaiset ja yleisradiolähetysten kaukokuuntelijat. Liikennevastaanotin on ollut myös radioamatööriasemien varuste, koska sillä on haettu yhtä kanavaa kuunneltaessa amatööriradiolla toista seuraavaa kanavaa kuunneltavaksi valvonta- eli monitorointimielessä. Liikennevastaanotinta käytetään ja on käytetty valvontavastaanottimena mm. siviiliradiotoimintaa suorittavissa virastoissa ja myös signaalitiedustelussa. ==Liikennevastaanotinten kuvia eri aikakausilta== Image:BC-224-D.jpg|BC-224-D, yhdysvaltalainen sotilasmalli, joka perustuu BC-348:een 1940-luvulla Image:Odbiornik radiowy R-311.jpg|R-311 Venäjän sotilasviestinnän vastaanotin 1950-luvulla Image:RCA AR-88 Receiver.JPG|RCA AR-88 1940-luvulla Image:Eddystone.png|Eddystone EC10 1960-luvulla Image:ICOM IC-R71E radio skanner.jpg|Icom IC R-71R 1980-luvulla Image:AKD-NASA HF 4E.jpg | AKD Target HF-4E 1980-luvulla Image:Drake2b.png|Drake 2B 1960-luvulla Image:Drake R-4B receiver 20090323.JPG|Drake R4B 1971 Image:R390A.png|Collins Radio R-390A 1950-luvulla Image:SX28front.jpg|Hallicrafters SX-28 Super Skyrider receiver 1940-luvulla Image:Hallicrafters model SX-115.jpg|Hallicrafters SX-115 1960-luvulla Image:SX-117_Front_and_in_case.jpg|Hallicrafters SX-117 1960-luvulla Image:ICOM RC-9500.jpg|Icom RC-9500 2000-luvulla File:Perseus SDR receiver.jpg|Perseus SDR receiver 2009 == Katso myös == *Maailmanradio *Skanneriradio == Aiheesta muualla == *Esimerkkejä vanhoista liikennevastaanottimista ja maailmanradioista *Yaesu VR-5000 Luokka:Radio luokka:DX-kuuntelu
Meteorisironta

Meteorisironta () on etenemismuoto, jossa radioaalto heijastuu ylemmässä ilmakehässä palaneiden meteorien jättämistä ajallisesti yleensä lyhytkestoisista ionisoituneista vanoista. Meteorisirontaa voidaan käyttää mm. radioamatööriyhteyksiin erityisesti VHF-alueella. Meteorisirontayhteydet ovat yleisimpiä meteoriparvien aikaan. Luokka:Radiotekniikka Luokka:Radioamatööritoiminta
Karjala-turnaus

Karjala-turnaus on Suomessa vuosittain syksyllä järjestettävä jääkiekkoturnaus, joka kuuluu jääkiekon Euro Hockey Tour -turnaussarjaan. Turnauksen pääsponsori on Hartwallin Karjala-olut. Turnaus järjestettiin ensimmäisen kerran joulukuussa vuonna 1995 (niin kutsuttu ”Jouluturnaus”), jolloin mukana olivat Suomen, Ruotsin, Tšekin ja Ranskan maajoukkueet. Turnaus järjestettiin samaan aikaan Izvestija-turnauksen kanssa. Se on kantanut nykyistä nimeään vuodesta 1996, jolloin turnaus siirtyi marraskuun alkuun. Karjala-turnauksessa pelaavat nykyisin Suomen, Ruotsin, Tšekin ja Sveitsin maajoukkueet. Suomi on voittanut turnauksen 13 kertaa, joista kahdeksan peräkkäisinä vuosina 1998–2005. Venäjä on voittanut turnauksen kahdeksan kertaa, Ruotsi kuusi kertaa ja Tšekki kahdesti. Turnausta on televisioinut ja lähettänyt Yleisradio. Vuoden 2021 Karjala-turnauksen televisiointioikeudet ovat Discovery Networks Finlandilla ja turnausta voi katsoa TV5:ltä ja Discovery+ -palvelusta.leijonat.com Karjala-turnaus == Tulokset == Kausi Voittaja Toinen Kolmas 1995–1996 1996–1997 1997–1998 1998–1999 1999–2000 2000–2001 2001–2002 2002–2003 2003–2004 2004–2005 2005–2006 2006–2007 2007–2008 2008–2009 2009–2010 2010–2011 2011–2012 2012–2013 2013–2014 2014–2015 2015–2016 2016–2017 2017–2018 2018–2019 2019–2020 2020–2021 2021–2022 2022–2023 2023–2024 2024–2025 == Mitalitaulukko == № Maa Kulta Hopea Pronssi Summa 1 13 9 3 25 2 8 6 10 24 3 6 6 7 19 4 3 8 8 19 5 0 1 1 2 6 0 0 1 1 == Lähteet == == Aiheesta muualla == *Karjala-turnaus 2021 Luokka:Jääkiekkokilpailut Luokka:Suomen jääkiekko Luokka:Suomen urheilutapahtumat Luokka:Euro Hockey Tour
Alakulttuuri

pienois|pysty|Nuorisoalakulttuurin edustajia. Alakulttuuri tai osakulttuuri on yhteisö, jonka omanlainen yhteinen kulttuuri, elämäntapa tai identiteetti erottaa sen jollain merkittävällä tavalla pääkulttuurista eli emokulttuurista, josta se on syntynyt. Kulttuurilla viitataan tässä yhteydessä laajasti ryhmän koko elämäntapaan. Siihen voidaan sisällyttää ryhmän maalliset ja uskonnolliset arvojärjestelmät, ja lisäksi kaikki sellaiset merkitykselliset tavat, kuten elokuva, muoti ja tyyli, ruokakulttuuri, ajanviettotavat, mainonta ja musiikki, joiden kautta ihmiset viestivät mieltymyksistään sekä ilmaisevat identiteettiään. Alakulttuuri voi perustua monenlaisen erityyppisen kiinnostuksen kohteen tai toiminnan ympärille. Yhtä alakulttuuria saattaa dominoida jokin tietty yhteiskuntaluokka, ikäryhmä, sukupuoli tai etnisyys. Alakulttuuri saattaa olla dominoivan valtakulttuurin enklaavi. Se voi myös olla poliittisesti radikaali vastakulttuuri, jota pidetään vallankumouksellisena. Kovin konsertaviivisia tai taantumuksellisia ja valtakulttuuria heijastavia ryhmiä harvoin kutsutaan alakulttuureiksi. Alakulttuuriin odotetaan liittyvän jonkinlaista epäjärjestystä, poikkeavuuksia tai väärinkäytöksiä, ja usein alakulttuurit mielletään ”undergroundiksi”. Maan rajojen sisällä kulttuuriset mallit jakautuvat niin alueellisesti kuin myös muun muassa uskonnon, yhteiskuntaluokan, sukupuolen, iän, etnisyyden ja sukupuolisen suuntautumisen mukaisesti. Alakulttuurit määriteltiinkin alun perin laajemman kansallisen kulttuurin osajoukoiksi tai jaoksiksi, ja osa alakulttuureista on edelleenkin kansallisia. Nykyajan maailmanlaajuisen viestinnän aikakaudella jotkin kulttuuriset muodot kuitenkin ylittävät kansalliset rajat. == Lähteet == == Kirjallisuutta == * * == Aiheesta muualla == *
SA-1 (Apollo)

SA-1 oli Apollo-avaruusohjelman ensimmäinen Saturn I -kantoraketin lento. Laukaisu tapahtui 27. lokakuuta 1961 kello 15.06.04 UTC Kennedyn avaruuskeskuksesta ja lento kesti 15 minuuttia. Raketti saavutti 136,2 kilometrin korkeuden. == Lähteet == Luokka:Apollo-ohjelma Luokka:Miehittämättömät avaruuslennot
SA-1

SA-1 on: * SA-1 - neuvostoliittolainen ohjus * SA-1 - Apollo-avaruusohjelman lento
ICC-profiili

ICC-profiili on kuvatuotannossa käytettävän laitteen mitattu värintoistokyky, laiteprofiili. Kaikkien kuvatuotannossa käytettävien laitteiden laiteprofiilit ovat yksilöllisiä. Jokainen laite toistaa värit omalla tavallaan. ICC- profiilia käytettäessä värit toistuvat kunkin laitteen suurimmalla värintoistokyvyllä, mahdollisimman samanlaisena tuotantoketjun jokaisessa laitteessa. Laiteprofiilin ansiosta voidaan – kuvankäsittelyn aikana ja julkaisua taitettaessa – nähdä varsin luotettavasti, miltä lehteen painettu kuva lopulta näyttää. Painotuotanto voidaan toteuttaa laitteistoriippumattomasti. Kuvatun kohteen tai skannatun kuvan värit säilyvät muuttumattomina kaikissa työvaiheissa. ICC-profiili helpottaa painotuotteiden värinhallintaa. == Katso myös == * Värikalibrointi == Aiheesta muualla == * International Color Consortium Luokka:Kirjapainotaito Luokka:Valokuvauksen tekniikka Luokka:Digitaalinen valokuvaus Luokka:Väriavaruudet
Turun Palloseura

Turun Palloseura eli TPS on turkulainen palloilun yleisseura. Perustamishetkellä vuonna 1922 TPS oli ainoastaan jalkapalloseura, mutta vuonna 1937 mukaan liittyi myös jääkiekko ja 1995 salibandy. Mukana on ollut myös käsi- ja jääpallotoimintaa. Käsipallossa seura on saavuttanut SM-kultaa vuonna 1944. Jääpallon SM-sarjassa seura käväisi 1932. Jääkiekossa TPS on pelannut monta vuotta pääsarjatasolla menestyen hyvin. Jalkapallossa joukkue nousi takaisin Suomen korkeimmalle sarjatasolle Veikkausliigaan kaudella 2017 vietettyään kaksi kautta Ykkösessä. Tuoreempi salibandypuoli pelasi kaudella 2007–2008 myös salibandyn pääsarjaa historiansa ensimmäistä kertaa. == Jalkapallo == Turun Palloseura pelaa jalkapalloa Suomen toiseksi korkeimmalla sarjatasolla Ykkösessä. Seura on voittanut kaikkiaan kahdeksan Suomen mestaruutta, kolme Suomen Cupia ja yhden Liigacupin. Naisten edustusjoukkue pelaa Kansallisessa liigassa. == Jääkiekko == Turun Palloseuran jääkiekkotoiminta alkoi vuonna 1937. Seura pelaa SM-liigassa. TPS on saavuttanut jääkiekossa yhteensä yksitoista Suomen mestaruutta, joista viimeisimmän kaudella 2009–2010. == Salibandy == TPS Salibandy r.y. on perustettu vuonna 1995. Joukkue pelaa pääsarjatasolla, Salibandyliigassa. Kotiareena on Kupittaan palloiluhalli. == Turun Palloseuran säätiö== Turun Palloseuran säätiön tarkoituksena on edistää ja tukea taloudellisesti Turun alueen jalkapalloilua, jääkiekkoilua, salibandya ja muuta palloilu-urheilua sekä erityisesti palloilu-urheilun junioreiden kasvua ja kehitystä. Säätiö merkittiin säätiörekisteriin 11. maaliskuuta 2011. == Kirjallisuutta == * == Aiheesta muualla == *Seuran sivusto * ru:ТПС (хоккейный клуб, Турку)
Lähioikeudet

Lähioikeudet eli tekijänoikeuden lähioikeudet ovat tekijänoikeutta lähellä olevia oikeuksia, joista säädetään Suomen tekijänoikeuslain 5. luvussa. Niillä suojataan esittäviä taiteilijoita ja heidän esityksiään, äänitetuottajia ja kuvatallenteen tuottajia, luetteloiden valmistajia, radio- ja televisioyrityksiä ja valokuvaajia. Tällaisia lähioikeuksia kutsutaan joskus myös naapurioikeuksiksi. Lähioikeussuoja ei sulje pois varsinaista tekijänoikeussuojaa, jos kyse on teoksesta. Luettelo, taulukko ja tietokanta voivat saada varsinaista tekijänoikeussuojaa suppeampaa luettelosuojaa, joka on kansallinen suojamuoto. Luettelon suoja on voimassa 15 vuotta työn valmistumisesta tai kun on kulunut 15 vuotta työn saattamisesta yleisön saataville. Luettelojen ja tietokantojen suojaamisella pyritään antamaan turvaa kokoomatyön valmistamisen vaatimille inhimillisille, teknisille ja taloudellisille panostusille (investointien suojaaminen). Valokuvaajan tuotoksia ja kopioita suojaa lähioikeus mahdollisen tekijänoikeuden lisäksi. Muita lähioikeuden piiriin kuuluvia ovat esimerkiksi videointi teatteriesityksestä, ääninauhoitus konsertista, äänitallenteiden tuotanto ja julkaisu, kuvatallenteen tuotanto ja julkaisu sekä radio- ja televisiotoiminta. Näiden oikeuksien suoja-ajat lasketaan esitys-, tallentamis-, julkaisemis-, lähetys- tai valmistamisvuodesta. Esitys ja julkaisematon tallennettu teos saa tekijänoikeussuojaa 50 vuoden ajaksi. Julkaistulla ja valmistetulla teoksella suoja-aika on 70 vuotta. Euroopan parlamentti ja komissio päättivät vuonna 2011 pidentää esittäjien ja äänitetuottajien lähioikeuksien suojan 70 vuoteen.Term protection Ec.europa.eu Direktiivi oli toteutettava kansallisessa lainsäädännössä vuoteen 2014 mennessä.Musicians Copyright Extension, Guardian.co.uk Suomen tekijänoikeussäädökset yhteensovitettiin Euroopan parlamentin ja neuvoston antamien direktiivien kanssa vuonna 2013 hyväksytyillä laeillaEuroopan parlamentin ja neuvoston direktiivi 2001/29/EY)Euroopan parlamentin ja neuvoston direktiivi 2006/116/EY)Euroopan parlamentin ja neuvoston direktiivi 2012/28/EU. == Katso myös == * Tekijänoikeus * Tekijänoikeus Suomessa * Tekijänoikeuslainsäädännön historia == Lähteet == == Aiheesta muualla == * Tekijänoikeuden perusteita Opetus- ja kulttuuriministeriö Luokka:Tekijänoikeus
Kaarle I (Liechtenstein)

Kaarle I (Karl; 30. heinäkuuta 1569 – 12. helmikuuta 1627) oli ensimmäinen ruhtinas Liechtensteinin suvussa (hän ei kuitenkaan hallinnut nykyisen Liechtensteinin ruhtinaskunnan aluetta). Protestanttina syntynyt Kaarle kääntyi katolilaiseksi vuonna 1599, minkä ansiosta hänet nimitettiin nopeasti korkeisiin valtion virkoihin. Vuonna 1608 Habsburgin arkkiherttua Matthias antoi Kaarlelle perinnöllisen ruhtinaan arvonimen hänen oltuaan Matthiaksen puolella Habsburgin veljesten kiistoissa. Oltuaan vähän aikaa poissa politiikasta Kaarle otti sleesialaisen Troppaun herttuakunnan haltuunsa vuonna 1614. Vuonna 1622 Troppauhun liitettiin Jägerndorfin herttuakunta, jolloin alue muodosti ruhtinaan arvolle sopivan läänityksen. Böömin kapinoiden aikana Kaarlelle annettiin tehtäväksi pidättää ja teloittaa kapinallisia, joilta takavarikoidun omaisuuden ansiosta Liechtensteinin suvun omaisuus kasvoi merkittävästi. == Lähteet == == Aiheesta muualla == Luokka:Liechtensteinin ruhtinaat Luokka:Vuonna 1569 syntyneet Luokka:Vuonna 1627 kuolleet
Red Team

Red Team on simuloiduissa tilanteissa hyökkäyksellinen, vihollista kuvaava oman organisaation yksikkö. Vastaavasti Blue Team tarkoittaa oman organisaation "varsinaista" yksikköä. Suomessa red teamista käytetään usein nimeä 'maaliosasto'. Termiä käytetään muun muassa sodankäynnissä ja tietoturvassa. Edellisessä Red Team toimii kuten vihollinen, jälkimmäisessä kuten esimerkiksi krakkeri. Red Team mahdollistaa hyvin tehokkaan ja realistisen harjoittelun yksikön toimialalla tarjoamalla näkymän vastapuolen toimintaan. Red Team luo toimintaan: * realistisuutta, jota vain todellinen vastustaja pystyy enää parantamaan * inhimillisen leiman, jolloin esille tulee esimerkiksi harhauttaminen ja oppiminen * kaksipuolisuuden (hyökkäys oppii puolustuksesta ja puolustus hyökkäyksestä) == Maksiimit == * Ryhmien "Red Team" ja "Blue Team" pitää harjoituksen aikana olla fyysisesti erillään toisistaan (esimerkiksi erilliset peliteltat), jotta niiden toistensa toimenpiteistä saama informaatio vastaisi todellista tilannetta. * Harjoituksella pitää olla tehokas valvontaorganisaatio, jotta vältytään harjoituksen aiheuttamilta tietoturvariskeiltä (ts. peli keskeytetään tarvittaessa). Valvontaorganisaation tehtävä on myös pitää kirjaa tuloksista. Luokka:Sodankäynnin strategia Luokka:Tiedustelu Luokka:Englanninkieliset sanat ja sanonnat
Visualisointi

Visualisointi tarkoittaa jonkin asian tekemistä havainnolliseksi näköaistille. Visualisoinnissa on oleellista ihmisen sisäisten mallien muodostumisen tukeminen. Visualisointi voidaan määritellä yleisemmin tarkoittamaan mitä tahansa tiedon esittämistä ihmisen omaa ymmärrystä tukemaan muotoon. (VertaaSiirtola, Harri. Interactive Visualization of Multidimensional Data . Dissertations in Interactive Technology, Number 7. Tampere University Press 2007.) Visualisoinnin keinoja ovat muun muassa kuvat (luolamaalaus, 3D-kuvat, tekniset piirrokset), taulukot ja animaatio. Kartta visualisoi maastoa tai paikkatietoa, taulukkolaskentaohjelman kaavio laskennan tuloksia, käsitekartta käsitteiden välisiä suhteita ja tietokonegrafiikka tietokoneen tietoa, esimerkiksi tietokonepeliä. Yleisiä termejä ovat muun muassa informaation visualisointi, 3D-visualisointi, tekniikan visualisointi ja 3D-mallinnus. Visualisointi on tärkeää muun muassa tieteessä, tekniikassa, opetuksessa, multimediassa, markkinoinnissa ja lääketieteessä. Esimerkiksi animaation avulla voidaan havainnollistaa lääketieteen erittäin kompleksisia ja dynaamisia ilmiöitä. Tekniikan alalla visualisointeja käytetään paljon käyttöohjeissa, markkinointimateriaaleissa ja multimediassa. ==Hyvä visualisointi== Edward Tufte on esittänyt, että hyvä informaation visualisointi muodostuu seuraavista osatekijöistä:Tufte, Edward. The Visual Display of Quantitative Information. Graphics Press 1986. * korkea tieto- muste-suhde: tiedon esittämiseen käytetyn painomusteen määrä jaettuna kaiken käytetyn musteen määrällä * minimoitu kaavioromu: sellaiset elementit, jotka eivät välitä tietoa vaan ovat lähinnä koristeita * monitoiminnallisten elementtien käyttö: esimerkiksi viiva, jonka reitti kartalla osoittaa armeijan kulkeman reitin ja jonka paksuus osoittaa armeijan vahvuuden kullakin etapilla. * suuri tietotiheys: kuviossa olevien erillisten lukujen lukumäärä jaettuna kuvion pinta-alalla * estetiikka. Visualisointi voi vahingossa tai tarkoituksella vääristää esittämäänsä tietoa. Vääristymästä käytetään termiä valheellisuuskerroin (), joka ilmaisee visualisoinnin määrätystä muuttujan arvosta antaman vaikutelman suhdetta muuttujan todelliseen arvoon. Valehtelukerroin kasvaa esimerkiksi kun pylväskaavion pylväiden pohjatasoksi määritetään jokin nollasta poikkeava arvo tai kun aikasarjaa esittävä kuvaaja pystysuuntaista skaalausta kasvatetaan, jolloin arvon kehittyminen vaikuttaa todellista jyrkemmältä. ==Katso myös== * Käsitekartta * Kuva * Kuvitus * Diagrammi ==Lähteet== == Kirjallisuutta == * == Aiheesta muualla == Luokka:Tietokoneavusteinen suunnittelu Luokka:Diagrammit Luokka:Graafinen suunnittelu
Sotilasslangi

Sotilasslangi on sotilaiden, varusmiesten ja muiden alan henkilökuntaan kuuluvien puhekieli, joka muiden "ammattikielten" tavoin sisältää siviilielämässä harvinaisia tai erimerkityksisiä termejä. Tämän sanaston lisäksi lähes jokaisella asepalvelukseen liittyvällä varusteella, asialla ja ilmiöllä on jonkinlainen lempinimi tai vastaava puhekielen termi. Sanastossa on jonkin verran eroavaisuuksia varuskuntien ja perusyksiköiden sekä eri ajankohtien välillä. ==Lähteet== ==Kirjallisuutta== *Simo Hämäläinen, Suomalainen sotilasslangi. 1, Sanasto, Suomalaisen kirjallisuuden seura, 1963, Suomalaisen Kirjallisuuden Seuran toimituksia, 273, ISSN 0355-1768 == Aiheesta muualla == * Inttislangi *
Taloudellinen ylijäämä

Ylijäämä-käsitettä käytetään kansantaloustieteessä useassa yhteydessä. Aikaisemmin käytettiin myös termejä kuluttajan korko ja tuottajan korko. * Kuluttajan ylijäämä on se summa, jonka kuluttaja hyötyy ostaessaan hyödykkeen maksuhalukkuuttaan alhaisemmalla hinnalla. * Tuottajan ylijäämä on se määrä rahaa, joka jää myyntihinnan ja tuottajalle sopivan matalimman mahdollisen hinnan väliin. Täydellisessä kilpailussa yritys tekee nollavoittoa, joten tuottajan ylijäämä valuu tuotannontekijöiden omistajille. * Jos valtio puuttuu markkinoihin veron tai tukiaisen muodossa, syntyy myös valtion ylijäämä. Ylijäämä voi tarkoittaa myös voittoa, joka syntyy tuottojen ylittäessä kulut. ==Kuluttajan ylijäämä 100 %== Taloustieteilijä Brad DeLongin mukaan kuluttajan ylijäämä on tavallisissa (smithiläisissä) hyödykkeissä yleensä noin 100 % hinnan päälle, mutta "andreesseniläisissä" (informaatiotalouden) tuotteissa se on arviolta ainakin 500–1 000 %, koska vain aputuote myydään (ja lasketaan kansantuotteeseen). Tim Worstall arvioikin, että kun laskennallisesti (reaalinen) bruttokansantuote rikkaissa maissa 1900-luvulla on kahdeksankertaistunut onkin elintaso satakertaistunut. Esimerkiksi Uberin tuotteen kuluttajan ylijäämä onkin 160 %, eli kyydin arvo kuluttajalle on keskimäärin 260 % hinnasta. Brynjolfsson ym. (2018) saivat tulokseksi, että yhdysvaltalaisille kuluttajille hakukoneiden arvo on vuodessa 17 000 dollaria, sähköpostin 8 400, digikarttojen 3 600, videostriimauksen 1 100 ja Facebookin vain 40–50 dollaria vuodessa. Luvut ovat mediaaneja, eli puolelle väestöä ne ovat tuota arvokkaampia. Tulos perustui etenkin kyselytutkimuksiin, mutta luotettavuutta tutkittiin todellisella kokeella, jossa käyttäjä luopui Facebookista tilapäisesti korvausta vastaan. Tuloksen mukaan digitaalihyödykkeet tuottavat valtavan kuluttajan ylijäämän. Tämä luku pitäisi lisätä kansantuotteeseen, jotta nähtäisiin todellisen hyvinvoinnin määrä. == Katso myös == *Kysyntä ja tarjonta *Rajakustannus ja rajahyöty *Ylijäämä (voitto) ==Lähteet== Luokka:Mikrotaloustiede
354

== Tapahtumia == * == Syntyneitä == *13. marraskuuta – Kirkkoisä Aurelius Augustinus. == Kuolleita == * Luokka:300-luku
Kysyntä ja tarjonta

Kysyntä ja tarjonta ovat tekijät, jotka erään taloustieteellisen mallin mukaan määräävät hyödykkeen hinnan ja tuotannon määrän markkinoilla. Kysyntä- ja tarjontafunktioita hinnanmäärityksen selittämiseen käytti ensimmäisenä mikrotaloustieteen tutkija Alfred Marshall. Hänen tavoitteenaan kirjassa Principles of Economics (1890) oli kuvata ja selittää hinnan ja tuotannon määrän muutoksia täydellisesti kilpailuilla markkinoilla. Malli on vain suuntaa antava kuvattaessa epätäydellisen kilpailun tilannetta. Malli formalisoi Marshallia edeltäneiden taloustieteilijöiden teorioita. Kysyntä on hyödykkeen määrä, jonka kuluttajat ovat valmiita ostamaan annetulla hinnalla. Esimerkiksi kuluttaja voi haluta ostaa 2 kg perunoita kun kilohinta on 1 €, mutta vain 1 kg kun kilohinta on 2 €. Nämä hinta ja määrä -yhdistelmät määrittävät yksittäisen kuluttajan kysyntäkäyrän. Koska ostajien ikä, asuinpaikka, perhesuhteet, henkilökohtaiset ominaisuudet ja korvaavien hyödykkeiden saatavuus vaihtelevat, niin vaihtelee myös kysyntäkäyrän jyrkkyys. Ne, jotka arvelevat tarvitsevansa hyödykettä eniten ovat valmiita maksamaan siitä eniten ja ääripäässä moni ei huoli ko. tavaraa ilmaiseksikaan, koska ei keksi sille mitään käyttöä. Kysyntäkäyrät voidaan laskea yhteen ja näin saada koko markkinan kysyntäkäyrä. Matemaattisesti se voidaan esittää kysyntäfunktiona. Vähenevän rajahyödyn mukaan kysyntä laskee hinnan noustessa. Rajahyöty voidaan perustella pelkästään ostohalulla tai ostajan subjektiivisilla ominaisuuksilla tai materialistisemmin. Jälkimmäisessä mallissa ostaja punnitsee ostoksen hintaa sen tulevaisuudessa tuomaan ajansäästöön. Ostettu työkalu tai väline yleensä vähentää työaikaa, auto työmatka-aikaa ja valmisruokien hankinta säästää aikaa vaihtoehtoihin nähden jne. Kysyntäkäyrää kuvataan usein hintajoustolla. Tarjonta on määrä, jonka tuottajat ovat valmiita myymään annetulla hinnalla. Esimerkiksi perunankasvattaja voi olla valmis myymään tuhat kiloa perunaa 1 € kilohinnalla, mutta huomattavasti enemmän, jos hinta on 2 €. Tarjonnan tärkeimmät tekijät ovat hyödykkeen markkinahinta ja sen tuotannon kustannukset. Tarjontakäyrä muodostetaan yrityksen pitkän aikavälin kustannuskäyrän perusteella. Yleensä tarjontakäyrän oletetaan olevan nouseva tuotannon vähenevien rajatuottojen vuoksi. Tosin pitkällä aikavälillä uusien yritysten markkinoille tulon vuoksi hinta voi olla riippumaton määrästä. Kasvavien skaalatuottojen tapauksessa laskeva tarjontakäyrä on myös mahdollinen. Markkinoiden tasapaino löytyy kohdasta, jossa kysyntä- ja tarjontakäyrä kohtaavat. Uusklassisessa taloustieteessä tämä tulos johdetaan aggregoimalla yksilötason yksittäisten ihmisten kysynnät makrotasolle. Tuloksen johtamiseksi joudutaan olettamaan ns. "Arrow-Debrau-ehdot" eli identtiset preferenssit yksilöiden välillä sekä preferenssien riippumattomuus tulotasosta. ==Katso myös== *Hintasääntely *Vapaat markkinat *Taloudellinen tasapaino *Hintajärjestelmä *Dialogi == Lähteet == ==Aiheesta muualla== *Nobel price winner Prof. William Vickrey: A Disquisition on Demand Side Economics Luokka:Mikrotaloustiede Luokka:Seulonnan keskeiset artikkelit
Buddha

Buddha (बुद्ध) on sanskritin ja paalin kielen sana ja tarkoittaa perusmerkityksessään 'hereillä olevaa'. Termillä viitataan valaistumiseen, joka on buddhalaisen harjoituksen päämäärä. Tiibetiksi buddha on sangye. Tiibetin sang merkitsee kaikista tahroista ja epäselvyyksistä täysin puhdistunutta, ja gye merkitsee kaikkien ominaisuuksien ja viisauden täydellistä avautumista, esiintuloa tai heräämistä. Buddhalla viitataan usein Siddhārtha Gautamaaan eli buddhalaisuuden historialliseen perustajaan. Kuitenkin etenkin mahajana- ja vajrayanabuddhalaisissa kirjoituksissa ja traditioissa tunnetaan suuri joukko buddhia. Esimerkiksi Bhadrakalpika-sutran mukaan tämän maailmankauden (kalpan) aikana nimittäin ilmestyy peräti tuhat buddhaa. == Kirjallisuus buddhista == Kanonisessa buddhalaisessa kirjallisuudessa on paljon listoja buddhista. Varsin laajasti jaetun perinteen (theravāda, mahāyāna ja vajrayāna) mukaan tämän kalpan aikana on oleva viisi buddhaa: * Krakucchanda-buddha (sanskrit) eli Kakusandha-buddha (paali) eli Khorvadjig (tiib.) * Kanakamuni-buddha (sanskrit) eli Konāgamana-buddha (paali) eli Serthub (tiib.) * Kāśyapa-buddha (sanskrit) eli Kassapa-buddha (paali) eli Ösung Chenpo (tiib.) * Śākyamuni-buddha (sanskrit) eli Gotama- buddha (paali) eli Shakya Thubpa (tiib.) * Maitreya-buddha eli Metteyya-buddha (paali) eli Djampa (tiib.) Luettelo on kuitenkin vain yksi monista. Esimerkiksi paalinkieliseen kaanoniin kuuluvassa Mahāpadāna-suttassa kerrotaan ennen Śākyamuni-buddhaa olleen kuusi buddhaa (Vipaśyin, Śikhin, Visvabhū, Krakucchanda, Kanakamuni ja Kāśyapa) ja Buddhanāma-sūtra nimeää peräti 11 093 buddhaa. Śākyamuni-buddhan ohella tietyt buddhat ovat nousseet eri perinteissä erityiseen asemaan, esimerkiksi Puhtaan maan buddhalaisuudessa keskeisessä asemassa on Amitābha-buddha. Lisäksi mahāyāna-perinteessä termi "buddha" voi viitata paitsi varsinaisiin buddhiin, myös ns. buddhaluontoon, joka on kaikissa olennoissa piilevä todellinen luonto. Vajrayāna-perinteessä puolestaan esiintyy lisäksi valaistuneen tajunnan eri aspekteja olennoivia niin sanottuja meditaatiobuddhia (dhyānabuddha), joista tunnetuimmat ovat niin sanotut viisi meditaatiobuddhaa (Akṣobhya, Amoghasiddhi, Vairocana, Ratnasaṃbhava ja Amitābha). == Buddha taiteessa == Taiteessa Buddhaa kunnioitettiin aluksi erilaisilla symboleilla, joista yleisimmät olivat bodhipuu, kerjuukuppi, opinpyörä, Buddhan jalanjäljet, tyhjä valtaistuin sekä hevonen ilman ratsastajaa, jonka aurinkovarjo kelluu tyhjän tilan yläpuolella. 100-luvulla Buddhaa alettiin kuvata ihmishahmoisena. Lopullisen muotonsa Buddha saavutti 300–400-luvuilla. ==Katso myös== * Sāriputta * Moggallāna * Bodhisattva == Lähteet == == Kirjallisuutta == * Alan W. Watts: Zen, Buddhalaisuuden zen-haarasta * * Luokka:Buddhalainen usko ja oppi Luokka:Seulonnan keskeiset artikkelit Luokka:Buddhalainen filosofia
Rajakustannus

Rajakustannus eli marginaalikustannus tarkoittaa yhden lisäyksikön tuotannosta aiheutuvaa kokonaiskustannusten muutosta. Matemaattisesti rajakustannusfunktio MC määritellään kokonaiskustannuksien TC derivaattana määrän Q suhteen: MC=\frac{dTC}{dQ} Rajakustannuksen kohdalla voidaan tehdä ero lyhyen ja pitkän aikavälin tarkasteluille. Lyhyellä aikavälillä tarkastellaan vain tuotantopanosten, eli työvoiman, materiaalin ja energian, kustannusten muutosta. Pitkällä aikavälillä otetaan huomioon, että tuotantopääomaa on mahdollista sopeuttaa. Tämä voi tapahtua esimerkiksi perustamalla uuden tuotantolaitoksen. Yleensä rajakustannusten oletetaan nousevan tuotannon kasvaessa. Esimerkiksi lyhyellä aikavälillä tuotannon lisääminen voi onnistua ainoastaan teettämällä työntekijöillä ylitöitä. Jos rajakustannukset laskevat, johtaa se tuotannossa skaalaetuun. Rajakustannushinnoittelu on periaate, jonka mukaan tuotanto myydään sen rajakustannuksen hinnalla. Tällöin tuotteen kustannus on sama ostajalle sekä myyjälle. Nyt siis yksityinen ja sosiaalinen rajakustannus on sama, mikä johtaa taloudellisesti tehokkaaseen allokaatioon. ==Lähteet== * Luokka:Tuotantotoiminta
Ekonofysiikka

Ekonofysiikka on tieteidenvälinen tutkimusala, jossa taloutta tutkitaan fysiikan tutkimusmenetelmillä. Tutkimuskohteina ovat erityisesti stokastiset ja epälineaariset ilmiöt. Uuden tutkimusalueen synty perustuu edistykseen, jota tilastollisessa fysiikassa on tapahtunut viimeisten 30 vuoden aikana. Taloustieteiden eri alueita voidaan pitää kompleksisina systeemeinä, joihin voidaan soveltaa fysiikassa kehitettyjä menetelmiä. Suurin osa ekonofysiikan sovelluksista on rahoitusmarkkinoiden analysointia. == Aiheesta muualla == * Rosario N. Mantegna & H. Eugene Stanley. An Introduction to Econophysics: Correlations and Complexity in Finance, Cambridge University Press, 2000, ISBN 0-521-62008-2 * Sitabhra Sinha, Arnab Chatterjee, Anirban Chakraborti & Bikas K Chakrabarti. Econophysics: An Introduction, Wiley-VCH, 2010. * Econophysics Forum, Friedbergin Yliopisto Luokka:Monitieteisyys Luokka:Sovellettu fysiikka Luokka:Systeemit Luokka:Taloustieteen metodologia ja koulukunnat
Markkinat

Markkinat tai markkina voi tarkoittaa seuraavia: *markkinat, usein väliaikainen myyntitapahtuma, johon kokoontuu useampia kauppiaita *taloustieteessä markkinat viittaa hyödykkeen tai tuotannontekijän hinnanmääräytymisen prosessiin * Markkina, kylä Enontekiöllä * Markkina, osa Yykeänperän kylää Norjan Storfjordin kunnassa.
Sielulintu

Sielulintu oli linnun hahmoinen sielueläin ja vertauskuva suomalaisessa ja karjalaisessa muinaisuskossa. Lintu ehkä toi sielun syntymässä ja vei sen kuoleman hetkellä. Joidenkin perinteiden mukaan nukkuessa oli hyvä olla lähellä puusta veistetty sielulintu, joka pitäisi huolta sielusta unen aikana, ettei se lähtisi omille teilleen. Sielulintuja käytettiin Karjalassa vielä 1900-luvulla. Ihmisen kuoltua hänen puinen sielulintunsa laitettiin ortodoksisen hautaristin yläpuolelle. Tällaisia hautaristejä on vielä ollut olemassa 1900-luvun lopullakin. Lintujen ruokkiminen jouluna on vanha tapa. Muinaissuomalaiset ehkä ajattelivat, että kuolleet eli sielulinnut olivat elävien kanssa mukana keskitalven juhlassa. Voi olla, että ihtiriekko (*itse- riekko) oli äpärälapsen sielulinnun hahmoinen itse-sielu. Sielulintu on myös Turun yliopistossa toimivan suomalais-ugrilaisen kielentutkimuksen ainejärjestön Sugrin järjestölehti. == Lähteet == Luokka:Uskonnolliset käsitykset Luokka:Suomalaiset myyttiset esineet Luokka:Suomalaiset jumalat ja taruolennot Luokka:Suomalaiset taikaesineet Luokka:Kuvitteelliset linnut
Jacobo Árbenz

Jacobo Arbenz Guzmán (14. syyskuuta 1913 – 27. tammikuuta 1971) oli Guatemalan presidentti 1951–1954. Yhdysvaltojen tukema vallankaappaus syöksi hänet vallasta, ja hänet korvasi sotilasdiktaattori eversti Carlos Castillo Armas.Jacobo Arbenz Encyclopedia Britannica. Viitattu 12.11.2014. Arbenz Guzmán oli Guatemalaan muuttaneen sveitsiläisen apteekkarin poika. Hän opiskeli kansallisessa sotilasakatemiassa ja liittyi mukaan vallankaappaukseen, joka kaatoi diktaattori Jorge Ubicon vuonna 1944. Arbenz oli sotaministerinä Juan José Arévalon hallituksessa 1949. Eversti Arbenz valittiin presidentiksi vuoden 1950 vaaleissa vasemmiston ja armeijan tuella. Hänen hallituksensa keskeinen tavoite oli maauudistus käyttämättömän maan jakamiseksi. Maan suurin maanomistaja oli yhdysvaltalainen United Fruit Company. Se sai kansallistetusta maasta verotuksessa ilmoitetun arvon mukaisen 600 000 dollarin korvauksen. Vuonna 1952 kommunistinen Guatemalan työväenpuolue laillistettiin ja se sai merkittävän vähemmistöaseman maan politiikassa. Suojellakseen etujaan maassa United Fruit ja sitä tukevat pankit työskentelivät CIA:n kanssa leimaten Arbenzin kommunistiksi. Yhdysvaltain Trumanin hallinto alkoi toimittaa aseita ja tukea Arbenzin vastustajille Anastasio Somozan aloitteesta. Operaatio kuitenkin paljastui pian.Guatemala 1954 coldwar.org. Eisenhower määräsi vuonna 1953 CIA:n toteuttamaan vallankaappauksen, operaation PBSUCCESS, joka kaataisi hallituksen. Koska kaappaukseen ei voinut käyttää Yhdysvaltain joukkoja, CIA perusti koulutusleirit Nicaraguaan ja Hondurasiin ja aloitti propagandakampanjan maan hallintoa vastaan. Noin vuoden valmistelun jälkeen Yhdysvaltain värväämät joukot hyökkäsivät maahan 18. kesäkuuta 1954. Arbenz erosi 27. kesäkuuta ja pakeni Meksikoon. Vuonna 1960 Kuuban vallankumouksen jälkeen Fidel Castro kutsui Arbenzin asumaan Kuubaan. Arbenz palasi myöhemmin Meksikoon, jossa hän kuoli vuonna 1971. ==Lähteet== == Aiheesta muualla == Luokka:Guatemalan presidentit Luokka:Vuonna 1913 syntyneet Luokka:Vuonna 1971 kuolleet
Oromon kieli

Oromon kieli on afroaasialaisen kielikunnan kuušilaiseen haaraan kuuluva kieli. Oromon kieltä puhuu noin 30 miljoonaa ihmistä, mikä tekee siitä Afrikan kolmanneksi puhutuimman äidinkielen arabian ja hausan jälkeen. Suurin osa oromon puhujista kuuluu Etiopian keski- ja eteläosissa sekä Kenian pohjoisosassa asuvaan oromo-kansaan, mutta myös naapurikansojen jäsenet käyttävät sitä välikielenä varsinkin Etiopiassa, jossa oromo on enemmistökieli. Kieltä on aiemmin kutsuttu myös gallan kieleksi, mutta tätä pidetään nykyään halventavana tai rasistisena terminä. Nimitystä boorana tai borana käytetään erityisesti Keniassa. Oromoa voidaan pitää makrokielenä, joka jakautuu useampaan yksittäiseen kieleen. Makro-oromosta voidaan erottaa yhteensä viisi kieltä. == Historia == Etiopiassa oromon kielen julkinen käyttö oli kiellettyä vuoden 1974 vallankumoukseen saakka. Sotilashallitus dergin aikana käynnistettiin oromonkielinen lukutaitokampanja ja kieltä alettiin käyttää radiossa ja julkaisutoiminnassa. Kuitenkin vasta Mengistu Haile Mariamin hallituksen kaaduttua oromot saivat kielelleen alueellisesti virallisen aseman, ja oromonkielinen kouluopetus alkoi kehittyä. Amhara on edelleenkin Etiopian ensimmäinen virallinen kieli ja myös oromoalueiden korkeammilla kouluasteilla opetuskieli, mutta kansakouluissa käytetään oromoa, ja esimerkiksi oromonkieliset radiolähetykset ovat suosittuja. Vuonna 2020 Etiopia nosti oromon yhdeksi valtion virallisista kielistä. Oromoa voidaan kirjoittaa latinalaisilla, arabialaisilla tai etiopialaisilla kirjaimistoilla. Raamattu käännettiin oromoksi ensimmäisen kerran vuonna 1899. == Fonologia == === Konsonantit === Labiaali Labiodentaali Alveolaari Postalveolaari Palataali Velaari Glottaali Nasaali m n ŋ Klusiili Norm. b d g ʔ Ejek. p' t' k' Impl. ɗ Affrikaatta Norm. d͡ʒ Ejek. t͡ʃ' Frikatiivi (v) (z) ʃ h Lateraali l Tremulantti r Approksimantti w j Lähde: === Vokaalit === Etinen Keskinen Takainen Suppea i u Puolisuppea e o Avoin a Kaikki vokaalit voivat esiintyä sekä lyhyinä että pitkinä. Lähde: ==Kielioppi== Oromon kielessä substantiiveilla on kaksi sukua: maskuliini ja feminiini. Yleissääntö on, että maskuliiniset substantiivit päättyvät a:han ja feminiinit u:hun. Muihin vokaaleihin päättyvät sanat voivat olla joko maskuliineja tai feminiinejä, kuten myös konsonantteihin päättyvät sanat, jotka voivat olla vain lainasanoja. Adjektiivit mukautuvat pääsanansa kieliopillisen suvun sekä yksikön ja monikon mukaan. == Kielinäyte == == Lähteet == ==Aiheesta muualla== * Oromo folk literature Näytteitä oromonkielisestä kansanperinteestä englanninkielisine käännöksineen Luokka:Kuušilaiset kielet Luokka:Etiopian kielet Luokka:Kenian kielet
Ekonomisti

Ekonomisti, kansantaloustieteilijä eli taloustieteilijä on taloustiedettä opiskellut asiantuntija, joka tutkii talouteen liittyviä asioita. Monien ekonomistien tärkeimmät työkalut taloutta tutkiessa ovat matemaattiset tai tilastolliset mallit. Ekonomistit työskentelevät yleensä julkisella tai yksityisellä sektorilla pankeissa, vakuutusyhtiöissä, rahoitukseen liittyvissä instituutioissa tai yrityksissä tai yliopistoissa tutkijoina. Taloustieteilijän, joka on suorittanut kauppatieteiden kandidaatin tutkinnon, tulee tuntea talouden perusperiaatteet ja talouselämän muutosten merkitys sekä talouselämässä käytettävät viestintämenetelmät. Kauppatieteiden maisterin tulee pystyä soveltamaan taloustieteen teorioita ja analysoimaan niitä. ==Katso myös== *Ruotsin keskuspankin taloustieteen palkinto Alfred Nobelin muistoksi == Lähteet == ==Aiheesta muualla== * Honkapohja, S. Ekonomistit asiantuntijoina ja keskustelijoina. Kansantaloudellinen aikakauskirja 1999: 95(1), 45–49. * * Uusitalo, R. Suomalaisekonomistit mediassa. Kansantaloudellinen aikakauskirja 2011: 107(3), 341-349. * Research Papers in Economicsin (RePEc) listaus suomalaisista taloustieteilijöistä. * Taloustieteellinen yhdistys * *
W-CDMA

W-CDMA () on UMTS-verkoissa käytettävä radiorajapinta. Se määrittelee esimerkiksi, kuinka mobiililaitteet kommunikoivat tukiasemien kanssa ja miten signaalit moduloidaan. == Ominaisuudet == W-CDMA:n ominaisuuksia, joita ei ole 2G-järjestelmissä: * teoreettisesti jopa 21 Mbps tiedonsiirtonopeus, mutta käytännössä päästäneen enintään 10 Mbps nopeuksiin * joustava tiedonsiirtokapasiteetti * parempi taajuuksien uudelleenkäyttö, koska kaikki saman operaattorin solut käyttävät samoja taajuuksia W-CDMA tukee kahta perustekniikkaa: FDD:tä ja TDD:tä. FDD-tekniikka perustuu siihen, että myötäsuunnalle ja paluusuunnalle on annettu omat 5 MHz:n taajuuskaistat, joita päätelaitteet ja tukiasemat voivat käyttää. Taajuudet 1 920-1 980 MHz on varattu paluusuunnan käyttöön ja taajuudet 2 110-2 170 MHz myötäsuunnalle. Tämä mahdollistaa noin 250 samanaikaisen puhekanavan käyttämisen. TDD- tekniikassa puolestaan samaa taajuusaluetta käytetään tiedonsiirrossa molempiin suuntiin. Siirrossa toimitaan vuorosuuntaisesti samalla taajuusalueella ja tätä tekniikkaa varten on varattu taajuusalueet 1 900-1 920 MHz sekä 2 020-2 025 MHz. Tämä sallii vain noin 120 yhteyttä, mutta se myös vaatii vain puolet kaistanleveydestä. == Käyttöönotto == Ensimmäinen kaupallinen W-CDMA:ta käyttävä verkko oli japanilaisen NTT DoCoMon FOMA, joka otettiin käyttöön vuonna 2001. TeliaSonera avasi oman W-CDMA-palvelunsa Suomessa 13. lokakuuta 2004. == Lähteet == * * Luokka:Matkapuhelinverkot Luokka:Seulonnan keskeiset artikkelit